钦定古今图书集成/明伦汇编/氏族典/第445卷 > 《廖用贤尚友录》 > 柳桧
## 钦定古今图书集成/明伦汇编/氏族典/第445卷 > 《廖用贤尚友录》 > 柳桧

按《周书柳桧传》：“桧字季华，秘书监虬之次弟也。性刚
简，善骑射，果于断决。起家奉朝请。大统四年，从太祖
战于河桥，先登有功，授都督，镇鄯州。八年，拜湟河郡
守。吐谷浑入寇，桧击之，以功封万年县子。十四年，迁
河州别驾，转帅都督。俄拜使持节抚军将军大都督。
居三载，征还京师。寻除魏兴、华阳二郡守。安康人黄”
众宝谋反，攻围桧。郡城卑下，士众寡弱，又无守御之
备，连战积十馀日，力屈城陷，身被十数疮，遂为贼所
护。既而众宝等进围东梁州，乃缚桧置城下，欲令桧
诱说城中，桧守节不变，遂害之。子斌嗣。斌字伯达，齐
公宪召为记室，早卒。